WIIK ร่วง6% นิวโลว์ในรอบกว่า 1 ปี หลังปี 60 กำไรลด 32.52% ยังแจกปันผล 0.11 บ. XD 3 พ.ค.61
WIIK ร่วง6% นิวโลว์ในรอบกว่า 1 ปี หลังปี 60 กำไรลด 32.52% ยังแจกปันผล 0.11 บ. XD 3 พ.ค.61 กำหนดจ่าย 22 พ.ค.61 โดยปิดตลาดภาคเช้า อยู่ที่ 3.16 บาท ลบ 0.20 บาท หรือ 5.95% สูงสุดที่ 3.30 บาท ต่ำสุดที่ 3.14 บาท มูลค่าซื้อขายที่ 5.60 ล้านบาท
28 ก.พ. 2561

ผู้สื่อข่าวรายงานว่า ราคาหุ้นบริษัทวิค แอนด์ ฮุคลันด์ จำกัด (มหาชน) หรือ WIIK ปิดตลาดภาคเช้า อยู่ที่ 3.16 บาท ลบ 0.20 บาท หรือ 5.95% สูงสุดที่ 3.30 บาท ต่ำสุดที่ 3.14 บาท มูลค่าซื้อขายที่ 5.60 ล้านบาท ทั้งนี้ราคายังปรับตัวทำจุดต่ำสุดในรอบ 1 ปี 7 เดือน นับตั้งแต่ราคายืนที่ระดับ 3.12 บาท เมื่อวันที่ 29 ก.ค.59

สำหรับปัจจัยที่ส่งผลให้ราคาหุ้น WIIK ปรับตัวลดลงในวันนี้ คาดว่ามาจากการที่ผลการดำเนินงานปี 60 มีผลกำไรลดลง
โดย WIIK รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ ผลการดำเนินงานประจำปี 60 มีผลกำไรลดลง เนื่องจากรายได้จากการขายปี 60 ลดลงจากปีก่อนจำนวน 88.50 ล้านบาท หรือคิดเป็น 7.61% และรายได้ได้อื่นๆ สำหรับปี 60 ลดลงจำนวน 5.36 ล้านบาท หรือคิดเป็น 25.88% ส่วนใหญ่เป็นการลดลงจากค่าขนส่งจากการส่งออก จำนวน 5.78 ล้านบาท
ขณะที่ต้นทุนขายและต้นทุนบริการสำหรับปี 60 คิดเป็น 79.95% ของรายได้ขายและบริการ รวมถึงค่าใช้จ่ายในการบริหารสำหรับปี 60 เพิ่มขึ้นจากปีก่อนจำนวน 11.74 ล้านบาท หรือคิดเป็น 17.97%
อีกทั้ง บริษัทฯมีค่าใช้จ่ายทางการเงินสำหรับปี 60 เพิ่มขึ้นจากปีก่อน จำนวน 7.11 ล้านบาท หรือคิดเป็น 44.01% รวมทั้งปี 60 มีค่าใช้จ่ายภาษีได้จำนวน 8.77 ล้านบาท เมื่อเทียบกับปี 59 มีรายได้ภาษีเงินได้จำนวน 4.95 ล้านบาท เพิ่มขึ้น 13.72 ล้านบาท เนื่องจากบริษัทย่อยมีภาระภาษีจากผลกำไรเพิ่มขึ้น 4.04 ล้านบาท และ ณ วันที่ 31 ธ.ค.59 บริษัทมีผลขาดทุนสะสมที่สามารถใช้สิทธิได้ภายใน 5 ปี คงเหลือ 96.79 ล้านบาท และมีการรับรู้ผลขาดทุนดังกล่าวเป็นสินทรัพย์ภาษีเงินได้รอตัดบัญชี และบัญชีรายได้ภาษีเงินได้ทั้งจำนวนในปี 58-59
พร้อมทั้งเตรียมปันผลจากงวดดำเนินงานตั้งแต่วันที่ 1 .ม.ค.60 ถึง 31 ธ.ค.60 เป็นเงินสด 0.11 บาท ขึ้นเครื่องหมาย XD วันที่ 3 พ.ค.61 กำหนดจ่ายเงินปันผลวันที่ 22 พ.ค.61
 